**GAGNKVÆMUR TRÚNAÐARSAMNINGUR**

Undirritaðir aðilar:

1. Aðili 1, kennitala X, með lögheimili að Y, framvegis nefndur í samningi þessum Z
2. Aðili 2, kennitala X, með lögheimili að Y, framvegis nefndur í samningi þessum Z

gera með sér eftirfarandi trúnaðarsamning um meðferð upplýsinga, framvegis nefndar trúnaðarupplýsingar í samningi þessum, sem samningsaðilar hafa, munu eða kunna að láta hvorum/hverjum öðrum í té.

**Þar sem:**

Samningsaðilar hafa hug á að ræða framtíðar samstarf vegna (verkefnis á sviði (….) sem styrkt verður af (…NAFN Styrkveitanda ..) eða vegna sameiginlegrar styrkjaumsóknar í (NAFN Styrkveitanda og styrktarprógramms)) eða (lýsa samstarfi frekar t.d ef um er að ræða viðskiptasamband óháð styrkjum).

Skulu samningsaðilar meðhöndla trúnaðarupplýsingar að öllu leyti í samræmi við skilmála þessa samnings.

**Samningsaðilar sammælast um eftirfarandi:**

**1. Trúnaðarupplýsingar**

1.1 Í samningi þessum vísa trúnaðarupplýsingar til allra gagna eða upplýsinga sem eru eign eða tilheyra öðrum hvorum / tilteknum samningsaðila og eru almennt ekki á vitorði almennings eða hafa ekki verið kunngerðar, hvort sem er í áþreifanlegu eða óáþreifanlegu form, óháð því hvenær og hvernig trúnaðarupplýsingarnar voru veittar. Trúnaðarupplýsingar geta falið í sér eftirfarandi atriði en einskorðast ekki við:

(i) sérhverjar vísindalegar eða tæknilegar upplýsingar, uppfinningu, hönnun, ferli, verklag, formúlu, umbætur, tækni eða aðferð;

(ii) sérhverja hugmynd, sýnishorn, gögn, verkþekkingu, verk í vinnslu, hönnun , teikningar, ljósmyndir, vélbúnað eða hugbúnað sem aðstoðar við tölvuhönnun eða forritun, tæknilýsing, hugbúnaðarforrit, forritunarkóða, viðfangskóða, flæðirit og gagnagrunna;

(iii) sérhverjar markaðsaðferðir, áætlanir, plön, fjárhagsupplýsingar, eða -spár, markaðsstefnu, rekstrarupplýsingar, söluáætlanir, viðskiptaáætlanir og árangurstengdar niðurstöður er tengjast viðskiptum samningaðila eða tengdra aðila, dótturfyrirtækja eða tengdra fyrirtækja, eða í fortíð, framtíð eða samtíð.

(iv) viðskiptaleyndarmál; áætlanir fyrir vörur eða þjónustu, sem og listar yfir viðskiptavini eða birgja:

(v) sérhverjar aðrar upplýsingar sem gætu með sanngirni talist trúnaðarupplýsingar af samningsaðilum.

1.2 Samningsaðilar sammælast hér með um að trúnaðarupplýsingar þurfa ekki að vera nýjar, einstakar, einkaleyfishæfar, höfundarréttarvarðar eða fela í sér viðskiptaleyndarmál til að teljast til trúnaðarupplýsinga og njóta þannig verndar.

1.3 Trúnaðarupplýsingar skulu auðkenndar sérstaklega, annað hvort, í tilviki skriflegra upplýsinga, með sérstakri merkingu, eða í tilviki munnlegra upplýsinga eða skriflegra upplýsinga sem ekki eru merktar sérstaklega, með tilkynningu til hins/annarra samningsaðila þess efnis að um trúnaðaruplýsingar sé að ræða. Slík tilkynning fer fram skriflega svo sem með tölvupósti eða öðrum viðeigandi samskiptaleiðum.

1.4 Samningsaðilar sammælast um að trúnaðarupplýsingar sem tilheyra hverjum og einum samningsaðila hafa verið þróaðar og aflað með mikilli fyrirhöfn og að þær skuli taldar sem og varðveittar sem trúnaðarupplýsingar.

1.5 Í samningi þessum skal sá samningsaðili sem veitir trúnaðarupplýsingar í samræmi við ákvæði þessa samnings til annars samningsaðila, nefnast upplýsingaveitandi. Að sama skali skal sá samningsaðili sem tekur við trúnaðarupplýsingum nefnast upplýsingamóttakandi.

1.6 Þrátt fyrir framangreint, teljast eftirfarandi upplýsingar ekki til trúnaðarupplýsinga:

(i) sem eru þegar í almannaeign á þeim tíma sem upplýsingaveitandi veitir upplýsingarnar til upplýsingamóttakanda, eða verða að almannaeign upp frá því, án þess að um sé að ræða brot á samningi þessum;

(ii) sem voru þegar á vitorði upplýsingamóttakanda áður en upplýsingarnar voru veittar (hafi haldbær sönnunargögn eða skrifleg gögn verið lögð fram til að sýna fram á slíkt);

(iii) sem er síðar miðlað til upplýsingamóttakanda án nokkurrar trúnaðarskyldu af hálfu þriðja aðila sem hefur lögmæt umráð yfir upplýsingunum og ber enga trúnaðarskyldu gagnvart upplýsingamóttanda.;

(iv) sem verða aðgengilegar almenningi með öðrum leiðum en í gegnum brot gegn trúnaðarskyldu af hálfu upplýsingamóttakanda (þ.e. ekki vegna athafna eða athafnaleysis)

(v) sem eru eða hafa verið þróaðar sjálfstætt af starfsfólki, ráðgjöfum eða umboðsmönnum upplýsingamóttakanda (enda sannað með sanngjörnum hætti) án þess að um brot gegn samningi þessum sé að ræða eða með vísun til eða með aðgengi að einhverjum trúnaðarupplýsingum sem tilheyra samningsaðilum.

**2. Tilgangur veitingar trúnaðarupplýsinga**

Samningsaðilar munu ræða framtíðarsamstarf sín á milli vegna verkefnis sem styrkt verður af Evrópusambandinu, í sviði (Nafn sviðs vísinda) eða (munu leggja fram umsókn í (Nafn sjóðs og) vegna samstarfsverkefnis sem fellur undir er (nafn styrkja prógramms) eða [munu hefja samstarf eða munu kann fýsileika samstarfs á milli (nöfn aðila) í því augnamiði að [skilgreining á markmiði eða áætlun)

**3. Skuldbindingar samningsaðila**

3.1 Í tengslum við umræður, undirbúning eða samningaviðræður, gæti upplýsingaveitandi veitt trúnaðarupplýsingar til upplýsingamóttakanda. Upplýsingamóttakandi samþykkir að nota trúnaðarupplýsingarnar eingöngu í tengslum við tilgang þann sem skilgreindur er í samningi þessum og að nota þær ekki í neinum öðrum tilgangi án skriflegs samþykkis upplýsingaveitanda.

3.2 Upplýsingamóttakandi mun ekki uppljóstra og mun halda trúnað um þær upplýsingar sem hann veitir móttöku, að undanskildu starfsfólki sínu, fulltrúum sínum og umboðsmönnum sínum sem þurfa aðgang að trúnaðarupplýsingunum til þess að geta uppfyllt skyldur sínar í tengslum við leyfilegan tilgang, í samræmi við 2. gr. þessa samnings.

Upplýsingamóttakandi mun upplýsa framangreinda aðila um eðli og inntak trúnaðar sem gildir um upplýsingarnar og mun tryggja að þeir hlíti sömu skilmálum um trúnað og er lýst í samningi þessum. Af þessum sökum er upplýsingamóttakandi ábyrgur fyrir því að tryggja að samningsbundnar trúnaðarskyldur og bann við notkun upplýsinga sé fylgt og mun taka fulla ábyrgð á aðgerðum eða aðgerðaleysi starfsfólks síns, fulltrúa eða umboðsmanna. 3.3 Upplýsingamóttakandi mun nota trúnaðarupplýsingarnar eingöngu í leyfilegum tilgangi eins og honum er lýst í 2. gr. samnings og mun ekki nota upplýsingarnar í eigin þágu eða í hagnaðarskyni.

3.4 Upplýsingamóttakandi mun ekki veita neinar trúnaðarupplýsinga til þriðja aðila, nema á þann hátt sem heimilað er í samningi þessum.

3.5 Samningsaðilar skulu meðhöndla allar trúnaðarupplýsingar af sömu natni og alúð og þeir myndu meðhöndla eigin trúnaðarupplýsingar.

3.6 Sérhverjar trúnaðarupplýsingar sem veittar eru í samræmi við efni þessa samnings skulu vera og verða áfram eign upplýsingaveitanda og ekkert í þessum samningi skal skilið sem framsal eða yfirfærsla réttinda yfir viðkomandi trúnaðarupplýsingum til upplýsingamóttakanda eða gagnaðila.

Einkum skal hafa í huga, að ekkert í þessum samningi felur í sér leyfi til upplýsingamóttakanda, hvorki með beinum eða óbeinum hætti til að hagnýta einkaleyfi, höfundarrétt eða annars konar hugverkaréttindi.

Upplýsingamóttakandi viðurkennir og staðfestir hér með að öll núverandi og framtíðar hugverkaréttindi er tengjast trúnaðarupplýsingum, eru einkaeign upplýsingaveitanda.

Fyrir skýrleika sakir og til að tryggja gagnkvæmni og góða trú samningsaðila, mun upplýsingamóttakandi ekki sækja um eða öðlast vernd hugverkaréttinda að því er varðar trúnaðarupplýsingar sem hann hefur móttekið. Að sama skapi skulu allar breytingar, umbætur eða afleiður upplýsingamóttakanda á trúnaðarupplýsingunum teljast eign upplýsingaveitanda.

3.7 Upplýsingamóttakandi skal tafarlaust skila eða eyða öllum eintökum (á hvaða formi sem þau kunna að vera), þar með talið öllum breytingum, umbótum eða afleiddum afurðum trúnaðarupplýsinganna sem veittar eru á grundvelli samnings þessa, þegar:

(i) tilgangur samnings hefur verið uppfylltur hafi aðilar ekki áður slitið samningi, eða

(ii) þessum samningi lýkur, eða

(iii) upplýsingaveitandi krefst þess af upplýsingamóttakanda.

3.8 Þrátt fyrir ofangreint, má upplýsingamóttakandi halda þeim gögnum sem nauðsynleg eru til þess að fara eftir gildandi lögum, svo lengi sem slíkar trúnaðarupplýsingar eða eintök af þeim eru háð ótímabundinni trúnaðarskyldu.

3.9 Ef upplýsingamóttakandi er krafinn um að miðla trúnaðarupplýsingum til sérhvers dómsvalds, stjórnvalds eða eftirlitsvalds eða sambærilegra yfirvalda eða skyldugur samkvæmt gildandi lögum til að afhjúpa slíkar upplýsingar, skal hann tafarlaust tilkynna upplýsingaveitanda um skilmála slíkrar afhjúpunar og mun eins og gerlegt er, vinna ásamt upplýsingaveitanda að því að framfylgja skipuninni en á sama tíma viðhalda trúnaði um trúnaðarupplýsingarnar.

3.10 Samningsaðilar sammælast um að upplýsingamóttakandi mun bera óbætanlegt tjón ef trúnaðarupplýsingar eru gerðar aðgengilegar, veittar þriðja aðila eða á annan hátt afhjúpaðar í trássi við ákvæði þessa samning og að upplýsingaveitandi eigi rétt á lögbanni gegn yfirvofandi broti eða áframhaldandi broti, og að í tilviki slíks brots eigi hann jafnframt rétt á að fá dæmdar skaðabætur og miskabætur frá valdbærum dómstól.

3.11 Upplýsingamóttakandi skal tafarlaust tilkynna upplýsingaveitanda um leið og hann verður var við trúnaðarbrest af hendi sérhvers sem hann hefur veitt trúnaðarupplýsingar. Skal hann veita alla nauðsynlega aðstoð í tengslum við þær ráðstafanir sem upplýsingamóttakandi kýs að grípa til til þess að koma í veg fyrir, stöðva eða öðlast skaðabætur fyrir slíkt brot eða yfirvofandi brot.

3.12 Trúnaðarupplýsingar sem veittar eru í samræmi við ákvæði þessa samnings eru veittar í því ástandi sem þær eru og engin trygging er veitt eða gefin í skyn fyrir gæði slíkra upplýsinga, svo sem í tengslum við nýtanleika þeirra í einhverjum tilgangi, að ekki sé brotið á réttindum þriðja aðila, eða að þær séu nákvæmar, heillegar eða réttar.

3.13 Hvorugur samningsaðila ber neina skyldu samkvæmt samningi þessum til að afhjúpa einhverjar trúnaðarupplýsingar sem hann vill ekki afhjúpa. Þar að auki ber hvorugur samningsaðili skaðabótaábyrgð gagnvart gagnaðilanum vegna notkunar á trúnaðarupplýsingum, nema um sé að ræða uppljóstrun trúnaðarupplýsinga andstæða ákvæðum þessa samnings.

3.14 Samningur þessi felur á engan hátt í sér umboð, samstarf, stofnun sameiginlegs félags, eða annars konar samband á milli samningsaðila.

**4. Ýmis ákvæði**

**4.1 Gildistími og lok samnings**

4.1.1 Samningur þessi tekur gildi þegar síðasti samningsaðili hefur undirritað samninginn og skal gilda í (fjöldi mánaða eða ára) Þrátt fyrir ofangreint, skal upplýsingamóttakandi halda ævarandi trúnað um trúnaðarupplýsingar sem honum eru veittar á samningstímanum eða: í xx mánuði eða ár frá því að upplýsingar voru veittar.

4.1.2 Ef samningsaðilum tekst að afla þess styrks sem vísað er til í 2. gr. og undirrita viðeigandi styrksamning og samstarfssamning[[1]](#footnote-1), eða efna til annars konar samstarfs í samræmi við annars konar samstarfssamning eða félagssamning, skulu ákvæði þeirra samninga um trúnaðarskyldur (vera þessum samningi til fyllingar EÐA koma í stað ákvæða í þessum samningi)] Ef slíkir eftirfarandi samningar innihalda ekki ákvæði um trúnaðarskyldur, skuli ákvæði þessa samnings gilda þar til samstarfi samningsaðila lýkur EÐA í fjöldi ára / mánaða eftir að þessum samningi lýkur.

Þessi samningur skal skýrður eða túlkaður til samræmis við íslensk lög. Ágreiningsmálum skal vísað til héraðsdóms (Nafn héraðsdóms), takist samningsaðilum ekki að leysa þau sín á milli í bróðerni innan XX daga frá því að ágreiningur upphófst.

**4.3 Gildi samnings**

Ef einhver ákvæði þessa samnings eru ógild eða óframkvæmanleg, hefur slíkt ekki áhrif á gildi eftirstandandi ákvæða. Samningsaðilar skulu skipta út þeim ákvæðum sem reynast ógild eða óframkvæmanleg fyrir gild og framkvæmanleg ákvæði sem uppfylla tilgang hinna ógildu eða óframkvæmanlegu ákvæða að eins miklu marki og unnt er.

**4.4 Síðari samningar**

Viðbótarsamningar, breytingar og viðbætur við samninginn skal gera skriflega.

**4.5 Samskipti**

Allar tilkynningar eða samskipti sem krafist er á milli samningsaðila skulu afhentar í persónu, með tölvupósti eða bréfpósti sem berst á heimilisfang gagnaðila, sbr. ofangreint. Allar breytingar á heimilisfangi samningsaðila skal tilkynna með hæfilegum fyrirvara.

**5. Samkeppni**

Móttaka trúnaðarupplýsinga í framhaldi af þessum samningi mun ekki koma í veg fyrir eða á einhvern hátt hamla samningsaðilum frá því að þróa, búa til eða markaðssetja vörur eða þjónustu sem eru eða gætu verið í samkeppni við vörur eða þjónustu gagnaðilans; eða í að afla vara eða þjónustu til annarra sem eru í samkeppni við gagnaðilann, svo lengi sem niðurstöðurnar hafi ekki komið til vegna brota á samningi þessum

**Í vitna viðurvist,** hafa samningsaðilar sammælst um að samningur þessi taki gildi á þeim degi er allir samningsaðilar hafa undirritað samninginn/Neðangreindum degi.

Fyrir hönd samningsaðila **XX :**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nafn og kennitala

Titill:

Dagsetning undirritunar:

*Vottar að réttri undirskrift, fjárræði og dagsetningu:*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nafn og kennitala

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nafn og kennitala

Fyrir hönd samningsaðila YY :

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nafn og kennitala

Titill:

Dagsetning undirritunar:

Vottar að réttri undirskrift, fjárræði og dagsetningu:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nafn og kennitala

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nafn og kennitala

1. e. Consortium Agreement [↑](#footnote-ref-1)